en cy en ceb cy en cy cy eo cs cy es eo cy cy cy es de cy pt fr en en en cy cy cy cy cy en cy en cy cy en cy cy en cy cy cy et en cy cy de bar sw en en lb pt ro en en cy cy cy cy cy cy cy cy cy cy cy cy en cy en cy en cy cy cy cy cy cy cy cy cy cy cy cy cy cy cy cy es cy cy cy cy cy cy cs cy es cy cy cy cy cy de pt cy ne uk ca de en cy
Ysgol Uwchradd Bodedern Secondary School, Bodedern, Ynys Mon
CSS Dropdown Menu Generator Css3Menu.com
Hau I Fedi Ysgol Uwchradd Bodedern
Beth yw Trefn Diwrnod yr Ysgol?
08.35 - 08.55 Cofrestru a Gwasanaeth
10.50 - 11.40 Gwers 3
11.40 - 12.30 Gwers 4
12.30 - 13.35 Cinio
13.35 - 13.40 Cofrestru
13.40 - 14.30 Gwers 5
14.30 - 15.20 Gwers 6
Beth yw’r Trefniant Awr Ginio?
Darperir cinio ardderchog gyda phob blwyddyn yn cael cinio ‘gyntaf’ yn eu tro. Cynigir nifer o weithgareddau yn ystod yr awr ginio ac mae’r aelwydydd ar agor ar gyfer ymgom a gwaith. Mae’r llyfrgell fenthyg, y Teleganolfan a nifer o’r ystafelloedd arbenigol hefyd yn agored a than arolygaeth.
Ni chaniateir i unrhyw ddisgybl adael libart yr ysgol yn ystod oriau ysgol nac yn ystod yr awr ginio. Os yw yn mynd adref i ginio, gofynnir i’r rhieni roi gwybod i’r ysgol am hynny trwy lythyr ar ddechrau pob blwyddyn ysgol - fe roir cerdyn i’r plentyn i ddangos fod ganddo ganiatâd. Caniateir i’r myfyrwyr hyn ymweld â’r pentref yn ystod amseroedd egwyl a chinio.
Sut ydwi’n Trosglwyddo Fy Mhlentyn o un Ysgol Uwchradd i’r Llall?
Dylai rhieni sy’n dymuno trosglwyddo eu plentyn o un ysgol uwchradd i un arall (a heb fod yn newid cyfeiriad) lenwi ffurflen dewis rhieni gan nodi rhesymau am y cais a’i gyflwyno i’r Awdurdod Addysg ond nid cyn trafod yn fanwl gyda’r ddau Bennaeth perthnasol.
Bydd yr amodau ynglŷn â chyfrwng a chludiant yn dal yr un fath â’r uchod.
Os gwrthodir lle i’r disgybl ym Modedern, bydd gan y rhieni hawl i wneud apêl i’r Awdurdod Addysg ac i’r Cynulliad Cenedlaethol.
Faint o Ddisgyblion sy’n Cael Bod Ymhob Blwyddyn ?
Rhif Mynediad: [Pob blwyddyn] 156
Beth yw Trefn Gwyno yr Ysgol?
Mae’r Awdurdod Addysg Lleol, yn unol â gofynion yr Ysgrifennydd Gwladol, dan Adran 23 o Ddeddf Diwygio Addysg 1980, wedi sefydlu trefn i ystyried cwynion am y modd y mae Cyrff Llywodraethol yr ysgolion a’r Awdurdod Addysg yn gweithredu mewn perthynas â chwricwlwm ysgol a materion eraill cysylltiedig. Mae’r drefn hon wedi ei hamlinellu mewn dogfen bwrpasol yn y Gymraeg a’r English sydd ar gael yn yr ysgol. Darperir copi’n rhad ac am ddim, yn ôl y gofyn, i unrhyw rieni sy’n dymuno gwneud cŵyn dan y trefniadau hyn, a gall yr Awdurdod ddarparu copi mewn iaith heblaw’r Gymraeg a’r English os bydd hynny’n angenrheidiol Pwysleisir, fodd bynnag, y gellir ymdrin â llawer o gwynion yn gyflym ac effeithiol drwy ystyriaeth anffurfiol yn seiliedig ar drafodaethau gyda’r Pennaeth neu staff eraill yr ysgol.
Mae’r Corff Llywodraethol wedi sefydlu trefn tri cham i drin cwynion.
Gellir gwneud cwyn llafar neu ysgrifenedig ar Gam 1. Gellir gwneud y gwyn i unrhyw aelod o’r gweithlu neu’r Pennaeth. Bydd yr aelod o’r gweithlu sy’n derbyn y gwyn yn hysbysu’r Pennaeth. Bydd y Pennaeth yn sicrhau y bydd pob ymdrech yn cael ei gwneud i ddatrys y gwyn ar y cam hwn.
Mae’n arfer dda ar Gam 2 i dderbyn cwyn ysgrifenedig fel bod sylwedd y mater yn glir. O’i derbyn, bydd y Pennaeth yn ysgrifennu i gydnabod derbyn y gwyn. Bydd y gwyn yn cael ei hymchwilio a’r canlyniad yn cael ei gyflwyno yn ysgrifenedig i’r achwynydd.
Os nad yw’r achwynydd yn fodlon â chanlyniad ystyriaeth y Pennaeth, fe all y Corff Llywodraethol ystyried y mater. Clywir y gwyn gan Bwyllgor Cwynion y Corff Llywodraethol yn ôl y drefn nodwyd yng nghanllaw LlCC.
Yn dilyn cwblhau Cam 3, gall y Corff Llywodraethol neu’r achwynydd gysylltu â’r AALl i berwyl adolygu’r drefn a ddefnyddir i ddod i benderfyniad. Ni all yr AALl yn gyfreithiol adolygu’r penderfyniad ei hun neu weithredu fel mecanwaith apêl.
Cyfnod Amser Trin Cwynion
Bydd y Corff Llywodraethol yn ceisio dilyn y cyfnod amser amlinellwyd yn y canllaw:
Ymateb Cam 1 o fewn 10 diwrnod ysgol
Ymateb Cam 2 o fewn 10 diwrnod ysgol
Ymateb Cam 3 o fewn 15 diwrnod ysgol
Bydd yr AALl yn ceisio llunio ymateb i ymholiad yn dilyn cwblhau Cam 3 o fewn 10 diwrnod
Dylid cysylltu ag ysgrifenyddes yr ysgol i wneud apwyntiad i drafod unrhyw gŵyn gyda’r Pennaeth.
Yr Ysgol a’r Cartref - Cysylltiadau
Dyma’r prif ddull o gysylltu’r ysgol â’r cartref. Drwyddo gall rhieni anfon negeseuon at yr athrawon a hwythau yn eu tro gysylltu â’r cartref. Gofynnir i rieni edrych ar y llyfr bob nos, holi’r plentyn am hynt y dydd a pha waith osodwyd, ac arwyddo’r dudalen gwaith cartref ar ôl sicrhau bod y plentyn wedi cwblhau’r dasg i safon dderbyniol. Dylai rhieni edrych hefyd a oes neges ar eu cyfer yn y llyfr. Fe’u gwahoddir i arwyddo er mwyn dangos eu bod wedi derbyn y neges. Yn yr un modd, os dymuna rhieni ddweud rhywbeth wrth yr athrawon mae lle iddynt wneud hynny. Wrth archwilio’r llyfr yn ddyddiol a’i ddefnyddio i gysylltu’n rheolaidd â’r ysgol, bydd cefnogaeth y rhiant i addysg y plentyn yn amlwg a bydd y plentyn yn sicr o elwa.
Ar ddechrau pob blwyddyn ysgol byddwn yn anfon calendr yr ysgol am y flwyddyn yn nodi gwyliau’r ysgol a’r prif ddyddiadau megis cyfnodau arholiadau. O dro i dro byddwn yn anfon bwletinau i sôn am nifer o weithgareddau a newyddion am hynt a helynt yr ysgol. Byddwn yn aml yn anfon cylchlythyrau at rieni drwy law eu plant e.e. caniatâd i fynd ar daith, rheswm am absenoldeb, gwahoddiad i weithgareddau. Gosodir llawer o’r wybodaeth ar ffurf taflenni A5 i’w gosod dan glawr y llyfr cyswllt.
Rhoddir Adroddiadau llawn ar waith y disgyblion ar ddiwedd y flwyddyn a chynhelir tri Arolwg yn ystod y flwyddyn. Bydd rhieni yn derbyn canlyniadau’r Arolygon, ac ar ôl un Arolwg fe’u gwahoddir i ddod draw i Gyfarfodydd Rhieni er mwyn trafod cynnydd eu plentyn. Anfonir llythyr personol drwy’r post neu fe gysylltir dros y ffôn os byddwn am gael gair preifat â rhieni ynglŷn â’u plentyn.
Os dymuna rhieni gael gair â ni mae’r drws bob amser yn agored. Dylent drefnu apwyntiad dros y ffôn i sicrhau eu bod yn cael gair â’r union berson y maent am ei weld. Fel arfer tiwtor yr Aelwyd fyddai’r person hwnnw a bydd ei enw yn y llyfr cyswllt. Mae gwaith y tiwtor yn allweddol yn nhrefn gofal yr ysgol. Daw’r tiwtor i adnabod y plant yn dda; bydd yn eu gweld yn ddyddiol, eu dysgu bob wythnos a’u cyfweld yn rheolaidd a thrwyddo y bydd y cysylltiad cyntaf rhwng y cartref a’r ysgol.
Cytundeb rhwng yr Ysgol a’r Cartref
Mabwysiadwyd cytundeb partneriaeth rhwng y rhiant, y disgybl a’r ysgol. Disgwylir i bawb wneud addewidion i gydweithio er mwyn rhoi’r cyfle gorau i’r plentyn gael yr addysg orau bosib. Mae copi o’r cytundeb i’w weld ar dudalen olaf rhan 3 y prosbectws.
Gweld Ysgol Bodedern mewn map mwy...
Rhif ffôn: 01407 741 000
Rhif Ffacs: 01407 742343
© Hawlfraint Ysgol Uwchradd Bodedern.